Шундай әңгәмәләр ваҡытында тор­мош-көнитмеш тураһындағы хәбәр­ҙәрҙән революция, милли сәйәсәт кеүек етдиерәк темаларға ла күсеп китәбеҙ. Ш.Бабич, З.Вәлиди, М.Мортазин кеүек арҙаҡлы шәхестәребеҙ тураһында фекер алышырға ла баҙнатыбыҙ етә. М.Горький исемендәге Әҙәбиәт институтын тамамлап ҡайтҡан талант эйәһе, танылған йәш шағир Рәми Ғариповтың Өфөнән тыуған яғындағы совхозға комсомол етәксеһе итеп һөрөлөүен дә Рәшит Шәкүровтың бик ентекле итеп аңлатыуынан белдек. Ундай бәхәсле лә, ҡыҙыҡлы ла әңгәмәләрҙең ҡап уртаһында минең дә ҡалғылағаным булды. Берәүһе менән һеҙҙе лә таныштырып үтәйем.